**OSEBNA IZKAZNICA PROJEKTA**

|  |  |
| --- | --- |
| **Naziv javnega razpisa:**  **Javni razpis za krepitev zmogljivosti NVO za zagovorništvo in izvajanje javnih storitev 2015-2019** | |
| **Predmet in namen javnega razpisa/poziva:**  **Predmet javnega razpisa je sofinanciranje projektov horizontalne mreže NVO na nacionalni ravni, regionalnih stičišč NVO ter vsebinskih mrež NVO na nacionalni ravni in je razdeljen v tri sklope:**  **SKLOP 1: Sofinanciranje projekta horizontalne mreže NVO na nacionalni ravni;**  **SKLOP 2: Sofinanciranje projektov regionalnih stičišč NVO;**  **SKLOP 3: Sofinanciranje projektov vsebinskih mrež NVO na nacionalni ravni.**  **Namen razpisa je krepitev zmogljivosti NVO za zagovorništvo, za organizacijski razvoj NVO in za izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.**  **V okviru 11. prednostne naložbe Operativnega programa so se nadaljevale in nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.** | |
| **Upravičenec** | **Umanotera, Slovenska fundacija za trajnostni razvoj** |
| **Spletna stran upravičenca/projekta** | [**www.umanotera.org**](http://www.umanotera.org)**,** [**www.planbzaslovenijo.si**](http://www.planbzaslovenijo.si) |
| **Projektni partnerji *(če je relevantno)*** | **Pravno informacijski center nevladnih organizacij – PIC,**  **Ekologi brez meja** |
| **Sklop javnega razpisa** | **SKLOP 3: Sofinanciranje projektov vsebinskih mrež NVO na nacionalni ravni.** |
| **Naziv projekta** | **Plan B za Slovenijo - mreža nevladnih organizacij za trajnostni razvoj** |
| **Višina dodeljenih sredstev** | **264.992,71 EUR** |
| **Obdobje izvajanja projekta** | **1. 11. 2015 – 30. 04. 2019** |
| **Doseženi rezultati projekta po specifičnih ciljih:**  **1. specifični cilj: Okrepiti informiranost, strokovno in zagovorniško usposobljenost NVO na posameznem vsebinskem področju in s tem prispevati k večji strokovni usposobljenosti za izvajanje javnih politik**  Izvajali smo notranje in zunanje informiranje. Notranje informiranje je potekalo preko 10 Google skupin mreže, in sicer 9 delovnih skupin po posameznih področjih, ki jih pokriva mreža Plan B za Slovenijo ter splošna mrežna skupina. Zunanje informiranje je potekalo preko rednih elektronskih mesečnih novic mreže (11/leto), preko objave novic na spletni strani ter sporočil za javnost. Opravili smo tudi analizo informiranja v času izvajanja projekta in sicer smo v tem času podali 1321 različnih informacij, od tega koordinator mreže 547 in koordinatorji delovnih skupin 774. Poslali smo 37 mesečnih elektronskih novic ter objavili 102 novički na spletni strani.  V okviru mreže deluje devet delovnih skupin preko katerih člani prejemajo ne samo informacije o aktualnem dogajanju temveč se tudi strokovno izpopolnjujejo. O pravnih postopkih s področja okolja smo objavljali tudi izobraževalno gradivo v obliki e-seminarjev.  Opravili smo analizo mrežnih podpornih storitev, in sicer je bil namen analize preveriti ali so podporne aktivnosti mreže za članice mreže koristne, primerne in zadostno pokrivajo potrebe članic mreže. Prav tako je bil namen preveriti zadovoljstvo članic mreže s koordinacijo mreže ter pridobiti predloge za izboljšave.  Za članice mreže in druge zainteresirane NVO s področja delovanja mreže Plan B za Slovenijo smo Izvedli 13 usposabljanj z namenom krepitve strokovne usposobljenosti ter 4 usposabljanja za krepitev zagovorniške usposobljenosti. V obdobju 2015-2017 je strokovno usposobljenost okrepilo 14 NVO, članic mreže, v obdobju 2018-2019 pa 8. Deset (10) NVO je okrepilo usposobljenost za zagovorništvo. Dosežena je sprememba glede na začetno stanje po identificiranih področjih (proces in zagovorniška orodja). Poleg tega so se posamezne članice mreže udeležile raznih izobraževalnih dogodkov ter preko informiranja znanje posredovale ostalim članicam mreže.  **2. specifični cilj: Prispevati k večji vlogi NVO pri oblikovanju sektorskih politik, k bolj usklajenim politikam in k boljšemu sodelovanju med resornimi ministrstvi in NVO**  Spremljanje in odzivanje na politike je potekalo v okviru 9 delovnih skupin, ki predstavljajo delovno telo mreže: Zeleni razvojni preboj, Okoljevarstveno pravno varstvo, Podnebna politika, Trajnostna energetika, Koalicija za trajnostno prometno politiko, Upravljanje z viri in odpadki, Ekološko kmetijstvo in samooskrba, Varstvo narave, Financiranje okoljskih NVO. Koordinatorji posameznih delovnih skupin so bili zadolženi za spremljanje politik po posameznih področjih, informiranju članic mreže ter oblikovanju skupnega odziva/stališča/predloga. Analizo posameznih pomembnih procesov, kot so Strategija razvoja Slovenije, OP TGP 2020, Energetski koncept Slovenije, Drugi tir Divača-Koper itn., smo objavili na spletni strani mreže pod [Kronologijo procesov](http://www.planbzaslovenijo.si/kronologije-procesov).  V obdobju izvajanja projekta smo podali 59 predlogov za dopolnitev predpisov, strategij in drugih dokumentov na področju okolja in trajnostnega razvoja, od katerih jih je bilo 10 sprejetih. Člani mreže smo bili vključeni v 43 posvetovalnih procesov za oblikovanje sektorskih politik, od katerih jih je 14 upoštevalo predloge članic mreže glede sektorskih politik.  ***3. specifični cilj: Okrepiti čezsektorsko povezovanje in sodelovanje za razvoj novih rešitev pri naslavljanju posameznih družbenih izzivov (npr. na področju izobraževanja/ usposabljanja, zaposlovanja, varstva okolja/narave/zdravja, urejanja prostora, kulture in prostovoljstva ipd.)***  V štirih letih smo si želeli okrepiti sodelovanje oz. vzpostaviti redne oblike sodelovanja predvsem z resornimi ministrstvi in občinami, saj so ključni deležniki pri našem zagovorniškem delu.  Pripravili smo dokument za vzpostavitev dialoških skupin med okoljskimi NVO in občinami (po Sloveniji). »Dialoško skupino« za področje okolja smo se trudili vzpostaviti na MOL, ki pa po začetnih pozitivnih odzivih ni izkazala zadostne želje po sodelovanju.  Konec leta 2018 je Ministrstvo za okolje in prostor vzpostavilo Svet ministra za okolje in prostor za sodelovanje z nevladnimi organizacijami, v katerem je 10 predstavnikov NVO. Postopek je razpisal CNVOS in je potekal po njihovem poslovniku tovrstnih postopkov. Uspešno je kandidiralo 5 predstavnikov iz organizacij članic mreže Plan B za Slovenijo, ki so se nato redno udeleževali srečanj Sveta, za Svet pripravljali gradivo ter o njem poročali članicam mreže in drugim zainteresiranim NVO, ki delujejo na področjih varstva okolja in narave ter prostora.  V mreži smo želeli spodbuditi mlajše generacije, ki šele vstopajo na široko in kompleksno področje okoljevarstva, da postanejo aktivni zagovorniki okolja in jim tudi predstaviti enega izmed načinov kako lahko k temu pristopijo. V ta namen smo se obrnili na Biotehniško fakulteto Univerze v Ljubljani s predlogom za izvedbo predavanja za študente. Na Kariernih dnevih za mlade na Biotehniški fakulteti pa smo predstavili aktivnosti ter dobre prakse trajnostnega razvoja in okoljskih NVO.  Čezsektorsko smo se povezovali in sodelovali tudi preko Okoljske pravne klinike (sodelovanje s Pravno fakulteto Univerze v Ljubljani) ter aktivno sodelovali na Backelite Design jamu maja 2018, kjer smo z eno izmed vodilnih evropskih oblikovalskih agencij iskali najboljši način komuniciranja zelo zahtevnih vsebin, ki jih pokriva mreža.  Tekom projekta smo naslovili 17 različnih deležnikov ter izvedli 5 skupnih akcij za naslavljanje posameznih družbenih izzivov s področja trajnostnega razvoja, tudi glede reševanja problematike zaposljivosti mladih, od katerih sta bili 2 tudi uspešni.  ***4. specifični cilj: Okrepiti vlogo vsebinske mreže NVO***  Mreža Plan B za Slovenjo je povezana skupina nevladnih organizacij, ki sodelujejo in se medsebojno podpirajo ter navdihujejo druge v uresničevanju trajnostnega razvoja. Mreža je glas svojih članic. Osredotoča se na vplivanje na nastajanje politik in na izvrševanje ter ocenjevanje dogovorjenih politik. Stremi k učinkovitosti z združevanjem znanja, s povezovanjem članic in njihovo aktivno udeležbo ter reprezentativnostjo. Deluje v splošno dobrobit.    **Načela delovanja mreže:**    • neodvisnost od političnih, gospodarskih in verskih organizacij, • transparentnost, • demokratičnost, • medsebojno spoštovanje, • strokovnost in celovitost, • fleksibilnost in odzivnost ter • medsebojna podpora med članicami.  Mreža ima vzpostavljeno strukturo, ki deluje v skladu z [**Ustanovno listino**](http://www.planbzaslovenijo.si/images/mreza/mreza-plan-b-ustanovna-listina.pdf) mreže Plan B za Slovenijo, [Pravili delovanja](http://www.planbzaslovenijo.si/images/mreza/mreza-plan-b-pravila-delovanja.pdf) mreže Plan B za Slovenijo ter pravili delovanja delovnih skupin mreže. Prav tako imamo protokol oz. pravila sodelovanja v Google skupinah mreže (pravila informiranja). V okviru projekta je bila oblikovana tudi [**Strategija mreže Plan B za Slovenijo 2016 - 2020**](http://www.planbzaslovenijo.si/images/novice/strategija-mreze-plan-b-za-slovenijo.pdf)**.**  Vsako leto se na letnem srečanju članic mreže sestane Zbor članic, ki je odločevalsko telo mreže. Sprejema program dela mreže in letna poročila, odloča o novih članicah in prenehanju članstva obstoječ članicam, sprejema pravilnik o članarini in druge akte, sprejema skupna stališča, voli Programski svet ter na predlog Programskega sveta imenuje Koordinatorja mreže. V okviru projekta smo izvedli 4 letna srečanja članic mreže:   * Namen letnega srečanje mreže 2016 je bil zgodovinski pregled delovanja mreže, seznanitev z aktualnim dogajanjem in oblikovanje skupne strategije mreže. Odziv udeležencev na letno srečanje smo merili s spletnim vprašalnikom. K izpolnjevanju vprašalnika smo povabili 18 udeležencev, od katerih jih je 9 spletni vprašalnik izpolnilo (50 %). * Namen letnega srečanje mreže 2017 je bil doseči zavedanje kaj je celovita ideja trajnostnega razvoja, doseči večjo enotnost mreže in večjo pripadnost članic, boljše razumevanje posameznih organizacij ter pripraviti napredne vsebine za aktivnosti mreže v letu pred nami (predsedniške, parlamentarne in lokalne volitve). Zadovoljstvo udeležencev z letnim srečanjem smo merili s spletnim vprašalnikom. K izpolnjevanju vprašalnika smo povabili 25 udeležencev, od katerih jih je 11 spletni vprašalnik izpolnilo (44 %). * Namen letnega srečanja mreže 2018 je bil seznaniti članice mreže z delom mreže v preteklem letu (dosežki, spoznanja ter izzivi), identificirati našo bazo (nosilce družbene podpore našim aktivnostim) in mehanizme naslavljanja baze ter identificirati mehanizme za plasiranje naših vsebin v volitve 2018 (državnozborske in lokalne volitve). Zadovoljstvo udeležencev z letnim srečanjem smo merili s spletnim vprašalnikom. K izpolnjevanju vprašalnika smo povabili 20 udeležencev, od katerih jih je 16 spletni vprašalnik izpolnilo (80 %). * Namen letnega srečanja mreže 2019 je bil seznaniti članice mreže s strukturo mreže (številom članic po statističnih regijah, število zaposlenih v članicah mreže), delom mreže v preteklem letu (dosežki, spoznanja ter izzivi) ter se dogovoriti o prihodnosti mreže in kako čim učinkoviteje kot mreža nastopiti v prihodnjih izzivih. Cilji srečanja so bili seznaniti se z delom mreže v preteklem letu, zagotoviti operativnost mreže, doseči poslanstvo mreže ter prejeti povratne informacije članic mreže o delovanju delovnih skupin in koordinatorja mreže. Na dvodnevnem letnem srečanju smo praznovali tudi **10. obletnico delovanja mreže**. Zadovoljstvo udeležencev z letnim srečanjem smo merili s spletnim vprašalnikom. K izpolnjevanju vprašalnika smo povabili 14 udeležencev, od katerih jih je 11 spletni vprašalnik izpolnilo (79 %).   Programski svet mreže je posvetovalno telo mreže za strateške organizacijske odločitve in je sestavljen iz koordinatorjev delovnih skupin. Programski svet oblikuje osnutek programa dela ter v okviru sprejetega programa dela identificira konkretne dejavnosti mreže. V okviru projekta smo izvedli okvirno 3 srečanja programskega sveta na leto.  Delovne skupine so oblika delovanja članic v mreži. Delovne skupine delujejo v skladu s poslanstvom in načeli mreže ter letno poročajo Zboru članic. Vsaka delovna skupina ima svojega koordinatorja, ki ga članice delovne skupine imenujejo v skladu s pravili delovanja mreže. Delovne skupine pripravljajo skupna stališča mreže in nastopajo pod logotipom mreže. V času izvajanja projekta je aktivno delovalo 9 delovnih skupin mreže.  V času izvajanja projekta smo aktivno sodelovali tudi v akcijah Konzorcija vsebinskih mrež, pri oblikovanju Kodeksa obnašanja v naravi v Sloveniji, se udeležili posvetovanja z deležniki v okviru Sklada za civilno družbo (Active Citizen Fund), bili smo pobudniki akcije Žičnata ograja – prijava okoljske škode inšpektoratu za okolje ter kampanije za zeleno proračunsko reformo in ukinitev okolju škodljivih subvencij, sprožili smo akcijo glede identifikacije problema Sklada za podnebne spremembe, na Vlado RS smo naslovili dopis glede umeščanja konkretne zasebne investicije v prostor – odziv na predlog Zakona o strateškem razvojnem območju državnega pomena v Občini Hoče-Slivnica, se odzvali na oznako »ekoteroristi« ministra Počivalška in sodelovali v Evropski državljanski pobudi »STOP glifosatu«.  Spodbudili smo 21 akcij z namenom krepitve mreženja/sodelovanja ter povezovanja NVO članic mreže in 8 skupnih akcij NVO, ki naslavljajo javne institucije.  V obdobju 2015 – 2019 se je k mreži Plan B za Slovenijo pridružilo 6 NVO s področja trajnostnega razvoja.  Izvajali smo tudi aktivnosti na področju prenosa javnih storitev na NVO, in sicer glede na izvedene analize, smo se osredotočili na področje izobraževanja oz. usposabljanja javnih uslužbencev. Pripravili smo program za usposabljanje javnih uslužbencev na področju podnebnih sprememb in ga predlagali Upravni akademiji. Zaradi prevelikega obsega aktivnosti, se je le ta nadaljevala po končanem projektu, v okviru večjega partnerskega projekta.  ***5. specifični cilj: Okrepiti usposobljenost NVO koordinatorke vsebinske mreže za organizacijski razvoj in s tem prispevati k trajnosti in stabilnosti njenega delovanja ter usposobljenosti za zagotavljanje storitev NVO***  V okviru projekta smo delali tudi na organizacijskem razvoju koordinatorja mreže ter se vključili v program, ki ga je izvajal CNVOS. Okrepili smo se na področjih spremljanja in vrednotenja, pravil pisanja, uporabi excela, komuniciranja, ciljev in kazalnikov projektov ter izzivi poslovnega modeliranja.  Izvajali smo naslednje storitve mreže: Mrežna svetovalnica, Srečanje vodij organizacij ter organizacija trajnostnih dogodkov.  Vse skupaj smo se usposobili na 7 različnih področjih. | |